Diari Oficial de la Generalitat Valenciana


Sumari del DOGV 8364, del 20-08-2018 (2018/7657)

ACORD de 19 de juliol de 2018, de la Junta Rectora del Consorci, pel qual es deleguen atribucions en matèria de contractació administrativa i gestió econòmica en diversos òrgans del Consorci de Gestió del Centre d'Artesania de la Comunitat Valenciana, i funcionament de la mesa de contractació del Consorci.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8364

Data del DOGV
:   20-08-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/7657


Data del document
:   19-07-2018

Organisme emissor
:   Consorci de Gestió del Centre d'Artesania de la Comunitat Valenciana

Tipus de document
:   Acord

Anàlisi jurídica

ACORD de 19 de juliol de 2018, de la Junta Rectora del Consorci, pel qual es deleguen atribucions en matèria de contractació administrativa i gestió econòmica en diversos òrgans del Consorci de Gestió del Centre d'Artesania de la Comunitat Valenciana, i funcionament de la mesa de contractació del Consorci. [2018/7657]  
Després de l'entrada en vigor de la Llei 9/2017, de 8 de novembre, de contractes del sector públic, i en consideració als llindars dels procediments de contractació que en ella es regulen, per raons d'eficàcia administrativa i agilitat es considera convenient efectuar una nova delegació de competències en matèria de contractació. En la seua virtut, i de conformitat amb el que preveu l'article 63 de la Llei 5/1983, de 30 de desembre, del Consell, en els articles 8 i 9 de la Llei 40/2015, d'1 d'octubre, de règim jurídic del sector públic, la Junta Rectora, en exercici de les competències conferides per l'article sisé dels Estatuts del Consorci, acorda:  
  
Primer. Atribucions en matèria de contractació administrativa i de dret privat, i gestió econòmica  
1.1. Les facultats ordinàries en matèria de contractació administrativa i de dret privat, i gestió econòmica, es deleguen en els òrgans següents:  
- En la presidència de la Junta Rectora, per imports superiors a cent mil euros (100.000 ?), IVA exclòs. No obstant això, per a expedients de despesa superiors a dos-cents mil euros (200.000 ?) euros, es requerirà l'autorització expressa de la Junta Rectora.  
- En la vicepresidència segona, per imports inferiors a cent mil euros (100.000 ?), IVA exclòs.  
- En la direcció gerència, sempre que el valor estimat no supere els trenta-cinc mil euros (35.000 ?), IVA exclòs.  
1.2. En la delegació de facultats es troben implícites totes aquelles que siguen necessàries per a l'autorització, disposició i reconeixement de l'obligació i pagament de les despeses a què es referisquen, així com expressament totes les atribucions que la legislació vigent sobre contractació administrativa i de dret privat d'obres, serveis i subministraments assigna a l'òrgan de contractació, inclosa l'aprovació de projectes d'obres, instal·lacions i serveis amb els límits econòmics establerts en els apartats anteriors.  
  
Segon. Atribucions en matèria de subscripció de concerts, convenis i transferències  
2.1. Es delega en la presidència de la Junta Rectora la formalització de concerts, convenis i transferències, que generen obligacions econòmiques amb altres administracions públiques o institucions sense ànim de lucre, sempre que aquests hagen estat aprovats per la Junta Rectora del Consorci.  
2.2. Es delega en la direcció gerència del Consorci la formalització de concerts o convenis, dels quals no es deriven obligacions econòmiques o dels que, generant-se obligacions econòmiques, no superen els quinze mil euros (15.000 ?), amb altres administracions públiques o institucions sense ànim de lucre, sempre que aquests hagen estat aprovats per la Junta Rectora.  
  
Tercer. Atribucions en matèria de gestió financera i fons extra pressupostaris  
3.1. Les facultats referides a la formalització en tots els seus aspectes d'operacions d'endeutament a curt termini es deleguen en la direcció gerència del Consorci de forma conjunta amb la vicepresidència segona, sempre que aquestes hagen estat aprovades o ratificades expressament per la Junta Rectora.  
3.2. Les facultats referides a l'autorització de despeses financeres es deleguen en la direcció-gerència del Consorci.  
3.3. La formalització d'ingressos, la gestió dels fons extra pressupostaris i la gestió dels actius financers es deleguen en la direcció-gerència.  
  
Quart. Condicions generals de la delegació  
4.1. En les resolucions i actes que s'adopten en virtut del que preveu el present acord es farà constar expressament que es dicten fent ús de facultats delegades i es consideraran a tots els efectes dictats per l'òrgan delegatori. Les atribucions exercides per delegació no podran ser objecte de delegació en un altre òrgan.  
4.2. Les delegacions d'atribucions i funcions aprovades mitjançant el present acord s'entenen sense perjudici de les facultats de l'òrgan delegant per a avocar el coneixement i resolució de tots els assumptes que estime oportuns, i podrà, així mateix revocar la delegació en qualsevol moment.  
4.3. Es faculta la presidència del Consorci perquè dicte les instruccions necessàries per a l'aplicació d'aquest acord.  
4.4. En cas de vacant, absència o malaltia dels titulars dels òrgans en què s'efectuen les delegacions, la suplència serà exercida per la vicepresidència segona de la junta respecte de la presidència del Consorci; per la persona titular de la subdirecció general competent en matèria d'artesania de la Generalitat Valenciana respecte de la vicepresidència segona; respecte de la direcció-gerència, la suplència serà exercida per la persona responsable de l'àrea del Consorci que tinga assumida la coordinació.  
  
Cinqué. Composició de la mesa de contractació del Consorci  
5.1. La mesa de contractació del Consorci es constituirà en aquells procediments en què l'òrgan de contractació, d'acord amb el que establisca en cada moment la legislació vigent, haja de comptar amb l'assistència d'aquesta, i es constituirà i regirà en el seu funcionament d'acord amb el que estableix en l'article 326 de la Llei 9/2017, de 8 de novembre, de contractes del sector públic.  
  
Sisé  
Queda derogat l'Acord de 30 de març de 2011, de la Junta Rectora del Consorci, pel qual es deleguen atribucions en matèria de contractació administrativa i gestió econòmica en diversos òrgans del Consorci de Gestió del Centre d'Artesania de la Comunitat Valenciana, i s'estableix la composició de la mesa de contractació permanent d'aquest.  
  
  
Seté. Entrada en vigor  
El present acord entrarà en vigor l'endemà de la seua aprovació per la Junta Rectora, sense perjudici de la posterior publicació al Diari Oficial de la Generalitat Valenciana.  
  
València, 19 de juliol de 2018.- El president del Consorci, p. d. Ignasi Costa Pina.